&Mike.McBride; &Mike.McBride.mail;
&Lauri.Watts; &Lauri.Watts.mail;
Marek
Laane

    bald@online.ee

Tõlge eesti keelde
2005-02-20
3.4
KDE
KControl
paneel

## Paneel

&kde; paneel (sageli kasutatakse ka nimetust &kicker;) on riba, mis tavaliselt asub ekraani allservas, kui käivitad &kde; esimest korda. &kicker;i kasutamisest kõneleb põhjalikumalt käsiraamat, mida saab lugeda, kui anda &konqueror;i asukohareal käsk help:/kicker.

Paneel võimaldab kiiresti pääseda ligi rakendustele ning muudab töölaua organiseerimise hõlpsamaks. &kde; paneeli abil on võimalik:

- käivitada rakendusi K menüü või rakenduste nuppude abil

- lülituda paneeli peileriapleti abil töölaualt töölauale

- vahetada aktiivseid aknaid ning neid minimeerida või maksimeerida

- sirvida kataloogi lehitsemismenüü abil

- kasutada paneeli aplette, mis laiendavad paneeli võimalusi, pakkudes välja näiteks mikseri, kella või süsteemi monitori

### Paigutus

Kaardil Paigutus saab määrata paneeli suuruse ja asendi.

Kui sul on ekraanil mitu paneeli, saad akna ülaosas valida, millist neist seadistada.

Sektsioonis Asukoht on näha 12 ruuduks korraldatud väikest nuppu, mis vastavad paneeli võimalikule asendile. Klõpsa mõnel nupul ja vaata paremal asuval eelvaatluse alal, kuidas paneel ümber paigutub.

Üldiselt suudab Kicker olemasolevat ruumi tõhusamalt ära kasutada siis, kui ta asetseb horisontaalselt, &ie; ekraani üla- või allservas.

Sektsioonis Pikkus saab liitkasti ja liuguri abil määrata paneeli minimaalse pikkuse. Kui märgid ära kasti Minimaalse vajaliku suuruseni venitamine, venib paneel pikemaks, kui vaja läheb rohkem ruumi. Kui piisab vähemast ruumist, kahaneb paneel minimaalse suuruseni. Kui märkekast on tähistamata, on paneeli pikkus fikseeritud sektsioonis määratud väärtusega.

Viimases sektsioonis Suurus saab muuta paneeli kõrgust. Paneeli suurus võib olla Pisike, Väike, Normaalne, Suur või Kohandatud. Valiku Kohandatud korral saab &kicker;i suurust muuta liitkastis selle kõrgust määrates.

Kui kasutad mitut monitori, on võimalik paneel igal monitoril eraldi seadistada. Kui sa ei ole kindel, milline monitor on milline, klõpsa nupule Tuvasta ning iga ekraani keskele ilmub number.

Seejärel vali lihtsalt monitor, millel soovid paneeli seadistada, rippmenüüst Xinerama ekraan või kui soovid kasutada ühtsugust seadistust kõigil monitoridel, siis võimalus Kõik ekraanid.

### Peitmine

Sõltuvalt ekraani resolutsioonist võib kergesti tunduda, et paneel hõivab seal liiga palju väärtuslikku ruumi. Ruumi kokkuhoiu huvides on võimalik kasutada paneeli peitmist käsitsi, automaatselt või lubada muudel akendel asetuda paneeli peale. Selle valiku saab langetada sektsioonis Peitmise režiim.

Sektsioonis Peitmise režiim on kolm valikut:

Peidetakse ainult siis, kui vajutatakse peitmise nuppu

  Kui see on lubatud, jääb paneel määratud asukohas nähtavaks seni, kuni pole klõpsatud selle paremas servas (horisontaalse asetuse puhul) või allotsas (vertikaalse asetuse korral) asuvat nuppu, mida iseloomustab ekraanilt välja osutav nool.

  Klõpsamise korral paneel kaob, uue klõpsuga saab selle täpselt samasse kohta tagasi manada.

Automaatne peitmine

  Kui see on lubatud, kaob paneel automaatselt pärast teatud hulka sekundeid, mida saab määrata valiku all asuvas liitkastis. Paneeli tagasitoomiseks vii hiirekursor ekraani sellesse serva, kus paneel asus, ning ta ilmub otsekohe tagasi.

  Kui märkida ära ka kast Töölaua vahetamise ajal näidatakse paneeli, ilmub paneel taas, kui vahetad töölauda. (Ning kaob uuesti pärast määratud sekundite möödumist.)

Aknad võivad paneeli katta

  Nagu võimaluse nimetus osutab, on paneel selle puhul alati töölaual. Siiski saavad rakenduste aknad sellega võimaluse paneeli katta.

  Paneeli tagasitoomiseks tuleb hiirekursor viia asukohta ekraanil, mis on määratud võimalusega Tõstetakse ette, kui kursor puudutab ekraani:. Kõrval saab määrata, milline see koht on, kus hiirekursor ekraani puudutama peab.

  Kui paneel on ilmunud tagasi rakenduse akna peale, jääb ta sinna seni, kuni rakenduse aken pole uuesti aktiivseks muudetud.

Järgmine sektsioon kannab nimetust Paneeli peitmise nupud. Siin on kaks märkekasti: Vasaku paneeli peitmise nupu näitamine ja Parema paneeli peitmise nupu näitamine. Nende abil saab vastavalt lasta näidata ja varjata vasakul ja paremal asuva paneeli peitmise nupu.

Kui kast Paneeli peitmise animeerimine on märkimata, siis paneel varjumise korral lihtsalt kaob. Kui see on aga märgitud, jääb mulje, nagu libiseks paneel ekraani serva taha.

Äralibisemise kiirust on võimalik määrata liuguriga, valides meelepärase väärtuse variantide Kiire ja Aeglane vahel.

### Menüüd

Kaardil Menüüd saab seadistada Kickeri menüüde käitumise. See mõjutab K menüüd, mida sa nagunii sageli kasutad rakenduste käivitamiseks, lehitsemismenüüsid, mille abil saab uurida kataloogide sisu, ning muid menüüsid, näiteks hiljutiste dokumentide menüü.

Sektsioonis K menüü saab määrata mõningaid K menüü toimimist mõjutavaid elemente. Siin on neli võimalust:

- Raadionupud pealkirja Menüü kirje vorming: all pakuvad kolm valikut. See määrab, kuidas esitatakse &kmenu;s rakenduse nimi (&ie; &konqueror;, &kword; &etc;) ja selle kirjeldus (&ie; veebilehitseja, tekstiredaktor &etc;).

- Märkekastid pealkirjaga Lisamenüüd võimaldavad määrata, millised erielemendid veel &kmenu;s esinevad.

  Menüü Järjehoidjad võimaldab kiiresti valida samade järjehoidjate seast, mis esinevad &konqueror;is.

  Otsimismenüü pakub ligipääsu rakendusele &kfind;, mis lubab otsida kohalike failide seast, samuti viida otsimismootorile, mis aitab leida vajaminevat internetist.

  Menüü Konquerori profiilid võimaldab käivitada &konqueror;i just vajaliku profiiliga.

  Võrgukataloogide menüü käivitab failihalduri &konqueror; ja näitab kõiki kättesaadavaid võrgukatalooge.

  Menüü Eelistused võimaldab käivitada iga &kcontrol;e mooduli otse K menüüst.

  Menüü Trükkimise süsteem pakub mitu võimalust hõlpsasti hallata süsteemi ühendatud printerit/printereid.

  Menüü Kiirbrauser võimaldab ruttu jõuda kõvakettal asuvate failideni.

  Menüü Hiljutised dokumendid loetleb viimati redigeeritud dokumente ning käivitab neist mõne valimisel automaatselt rakenduse, millega dokumenti saab vaadata või redigeerida.

  Menüü Süsteem võimaldab pääseda kiiresti ligi teatud levinumatele asukohtadele, näiteks kodukataloog ja prügikast. See võib olla päris mõttekas, kui sulle ei meeldi just palju erinevaid kirjeid &kmenu;s.

  Menüü Terminali seansid pakub mitu võimalust käivitada erinevat tüüpi terminalirakendusi (need on käsurea kasutajaliidesed).

- Võimalus Külgpildi näitamine lisab igale K menüü elemendile väikese pildi, mis võimaldab kiiresti rakendust tuvastada.

- Nupp K menüü redigeerimine käivitab &kde; menüüredaktori.

Sektsioonis Kiirbrauseri menüüd saab määrata, kas paneeli lehitsemismenüüd näitavad peidetud faile või mitte (&UNIX; süsteemides on peidetud failid sellised, mis algavad punktiga) ning kui palju faile lehitsemismenüüs näidatakse. Viimane võimalus võib olla kasulik eriti siis, kui ekraani resolutsioon on kesine, sest lehitsemismenüüd katavad rohkelt faile sisaldava kataloogi sirvimisel kiiresti ekraani.

K menüü kiirkäivitusmenüü pakub kiire võimaluse käivitada rakendusi, mida kasutatakse tihti või mida viimati kasutati. Sektsioonis Kiirkäivituse menüü elemendid saab määrata, kas selles menüüs näidatakse viimati kasutatud või tihedamini kasutatud rakendusi. Liitkastiga Maksimaalne kirjete arv saab määrata, mitu rakendust kiirkäivituse menüü meeles peab.