# fish

&Joerg.Walter; &Joerg.Walter.mail;
Marek
Laane

    bald@online.ee

Tõlge eesti keelde
2002-06-23
1.1.1

Võimaldab ligipääsu teise arvuti failidele lihtsa SSH shelli konto ja tolles arvutis olevate standardsete &UNIX; töövahendite abil. Nii ei ole vajadust serveritarkvara järele ning sul on võimalik kasutada teise arvuti faile, nagu asuksid need sinu arvutis (või NFS-il, kuivõrd see on aeglasem kui päris kohalike failide kasutamine). Kasutatav protokoll on sama, mis MidnightCommanderi käitlejal #sh VFS.

Fish peaks toimima igal POSIX-iga ühilduval &UNIX;-põhisel kaugarvutil. Ta kasutab shellikäske `cat`, `chgrp`, `chmod`, `chown`, `cp`, `dd`, `env`, `expr`, `grep`, `ls`, `mkdir`, `mv`, `rm`, `rmdir`, `sed` ja `wc`. Fish käivitab shelli käsuga `/bin/sh` ja eeldab, et see on Bourne'i shell (või mõni ühilduv, näiteks `bash`). Kui saadaval on käsud `sed` ja `file` ning fail `/etc/apache/magic` &MIME; tüüpide signatuuridega, võib neid kasutada &MIME; tüübi tuvastamiseks.

Kui kaugmasinal on saadaval Perl, kasutatakse hoopis seda. Siis läheb vaja ainult käske `env` ja `/bin/sh`. Perli kasutamine on kasulik ka kiiruse suurenemise tõttu.

Fish võib töötada isegi &Windows; masinal, kui sellele on paigaldatud selline abivahend, nagu Cygwin. Kõik mainitud vahendid peavad asuma süsteemi otsinguteel (`PATH`) ning käivitatav shell peab suutma töödelda korrektselt käsku `echo FISH:;/bin/sh`.

Fishi KIO-mooduli kasutamine on järgmine: `fish://masinanimi` või `fish://kasutajanimi@masinanimi`

Kasutajanime pole vaja anda, kui tarvitada üht ja sama kasutajanime mõlemas arvutis. Lisada võib parooli kujul `fish://kasutajanimi:parool@masinanimi`, kuid see ei ole hädavajalik, sest kui sa seda ei anna, küsitakse seda vajaduse korral sinu käest nagunii.