# &kturtle;'i kasutamine

&kturtle; tegevuses
&kturtle;'i peaaken

&kturtle;'i peaaken koosneb kahest põhiosast: koodiredaktor (3) vasakul, kus saab kirja panna &logo; käsud, ja lõuend (4) paremal, kus need käsud täide viiakse. Lõuend on kilpkonna nii-öelda liivakast, kus ta omaette askeldades sinu soovitud pildi lõpuks valmis joonistab. Peaaknal on veel kolm osa: menüüriba (1), mis võimaldab kasutada kõiki saadaolevaid käske, tööriistariba (2), kus saab kiiresti valida sagedamini kasutatavate käskude seast, ja olekuriba (5), kus näeb &kturtle;'i tagasisidena rakenduse staatust.

## Koodiredaktor

Koodiredaktor on koht, kus panna kirja &logo; käsud. See pakub kõiki võimalusi, mida üks tänapäevane redaktor ikka pakkuma peab. Enamik neist on kasutatavad menüüst Redigeerimine või Tööriistad. Koodiredaktori võib dokkida ükspuha millisele peaakna küljele või ka hoopis lahti haakida ja töölaual sootuks mujale asetada.

Koodi saab redaktorisse mitmel moel sisestada. Lihtsaim meetod on kasutada juba valmis tehtud näidiseid. Selleks vali Fail Ava näidised failimenüüs ja klõpsa vajalikul failil. Failinimi annab teada, mida näidis sisaldab (&eg; `ruut.logo` joonistab ruudu). Valitud fail avatakse koodiredaktoris, pärast mida saab käsuga Fail Käivita käsud hakata seda ellu viima.

&logo; faile saab avada menüükäsuga Fail Ava... .

Kolmas võimalus on kirjutada kood ise redaktorisse või kopeerida ja asetada kood kuskilt mujalt, kas või käesolevast käsiraamatust.

Kursori asukohta näeb olekuriba paremas ääres, see on määratud rea ja veeru numbriga.

## Lõuend

Lõuend on ala, kus käsud visualiseeritakse, kus nendega joonistatakse pilt. Ehk siis - see on kilpkonna mängumaa. Kui oled sisestanud mingi koodi koodiredaktorisse ja selle käivitanud käsuga Fail Käivita käsud , võib juhtuda üks kahest: 1) kood täidetakse edukalt ja sa näed midagi lõuendil muutumas või 2) koodis on viga ja ilmub teade, mis ütleb, millise veaga on tegemist.

See teade peaks aitama probleemi lahendada.

Joonistatud pildi võib salvestada pildina (Fail Salvesta lõuend ) või ka kohe trükkida (Fail Trüki... ).

## Menüüriba

Menüüribal leiad kõik toimingud, mida &kturtle;'is on võimalik kasutada. Need on jagatud järgmistesse rühmadesse: Fail, Redigeerimine, Vaade, Tööriistad, Seadistused ja Abi. Kirjeldame siin neid kõiki.

### Failimenüü

#### Uus

&Ctrl;N Fail Uus

  Loob uue tühja &logo;-faili.

#### Ava

&Ctrl;O Fail Ava...

  Avab &logo;-faili.

#### Ava hiljutine

Fail Ava hiljutine

  Avab hiljuti kasutatud &logo;-faili.

#### Ava näidised

&Ctrl;E Fail Ava näidised

  Avab &logo; näidisfailidega kataloogi. Need peaksid olema keeles, mis on määratud seadistustedialoogis (Seadistused&kturtle; seadistamine... ).

#### Käivita

&Alt;Enter Fail Käivita käsud

  Käivitab koodiredaktoris kirja pandud käsud.

#### Salvesta

&Ctrl;S Fail Salvesta

  Salvestab parajasti avatud &logo;-faili.

#### Salvesta kui

Fail Salvesta kui...

  Salvestab parajasti avatud &logo;-faili uude asukohta või uue nimega.

#### Salvesta lõuend

Fail Salvesta lõuend

  Salvestab lõuendil oleva joonistuse pildina.

#### Peata

Pause Fail Peata täitmine

  Peatab käskude täitmise. Seda saab kasutada ainult siis, kui käske parajasti täidetakse.

#### Katkesta

Escape Fail Katkesta täitmine

  Katkestab käskude täitmise. Seda saab kasutada ainult siis, kui käske parajasti täidetakse.

#### Täitmise kiirus

Fail Täitmise kiirus

  Näitab võimalikke täitmise kiirusi: täiskiirus, aeglane, aeglasem ja kõige aeglasem. Kui kiiruseks valida 'täiskiirus' (vaikeväärtus), on vaevu võimalik jälgida, mis toimub. Sageli on see kasulik, kuid vahel võib tekkida soov käskude täitmist üksikasjalikult jälgida. Sel juhul tuleks valida kiiruseks 'aeglane', aeglasem' või 'kõige aeglasem'. Mõne aeglase kiiruse valimisel näidatakse redaktoris täitmise hetkeasukohta.

#### Trüki

&Ctrl;P Fail Trüki...

  Trükib kas koodiredaktoris oleva koodi või lõuendil oleva joonistuse.

#### Välju

&Ctrl;Q Fail Välju

  Lõpetab &kturtle;'i töö.

### Menüü Redigeerimine

&Ctrl;Z Redigeerimine Võta tagasi

  Tühistab viimase koodi tehtud muudatuse. &kturtle; ei tunne tagasivõtmisel piire.

&Ctrl;&Shift;Z Redigeerimine Tee uuesti

  Taastab koodis tagasivõetud muudatuse.

&Ctrl;X Redigeerimine Lõika

  Lõikab koodiredaktoris valitud teksti ja asetab selle lõikepuhvrisse.

&Ctrl;C Redigeerimine Kopeeri

  Kopeerib koodiredaktoris valitud teksti lõikepuhvrisse.

&Ctrl;V Redigeerimine Aseta

  Asetab teksti lõikepuhvrist redaktorisse.

&Ctrl;F Redigeerimine Otsi...

  Selle käsuga saab koodis teatud sõna või väljendit otsida.

F3 Redigeerimine Otsi järgmine

  Sellega saab leida otsitava fraasi järgmise esinemiskorra.

&Ctrl;R Redigeerimine Asenda...

  Sellega saab koodis sõnu või väljendeid asendada.

### Menüü Vaade

&Ctrl;&Shift;F Vaade Täisekraanirežiim

  See lülitab täisekraanirežiimi.

  Märkus: kui koodi täidetakse täisekraanirežiimis, on näha ainult lõuend. See lubab kirjutada &kturtle;'is ka täisekraan-programme.

F11 Vaade Näita reanumbreid

  Sellega saab lasta koodiredaktoris reanumbreid näidata. See on kasulik näiteks vigade leidmiseks.

### Tööriistade menüü

&Alt;C Tööriistad Värvivalija

  Avab värvivalija. Selle abil saab hõlpsasti valida värvikoodi ja lisada selle koodiredaktorisse.

&Ctrl;I Tööriistad Treppimine

  See trepib valitud read (lisab nende algusse tühimärgi). Treppimise korralikul kasutamisel on koodi palju lihtsam lugeda. Kõik näidised kasutavad samuti treppimist, nii et palun tutvu nendega.

&Ctrl;&Shift;I Tööriistad Tagasitreppimine

  Sellega saab valitud read tagasi treppida, s.t. eemaldada ridade algusest tühimärgi.

Tööriistad Eemalda treppimine

  Sellega saab valitud read treppimisest puhastada, s.t. eemaldada ridade algusest kõik tühimärgid.

&Ctrl;D Tööriistad Kommentaar

  See lisab valitud ridadele kommentaarimärgid (#). Kommentaarimärgiga algavaid ridu koodi täitmisel ignoreeritakse. Kommentaarid lubavad programmeerijal näiteks jagada selgitusi koodi kohta või siis vältida ajutiselt koodi teatud osa täitmist.

&Ctrl;&Shift;D Tööriistad Kommentaari eemaldamine

  See eemaldab valitud ridadelt kommentaarimärgid.

### Menüü Seadistused

Seadistused Tööriistariba näitamine/peitmine

  Lülitab peamise tööriistariba näitamise sisse-välja.

Seadistused Olekuriba näitamine/peitmine

  Lülitab olekuriba näitamise sisse-välja.

Seadistused Muud seadistused

  Siin saab muuta selliseid asju, mida tavaliselt ei ole põhjust muuta. Alammenüüs Muud seadistusedon kolm kirjet: Redaktori seadistamine... (tavapärane &kate; redaktori seadistustedialoog), Kiirklahvide seadistamine... (tavapärane &kde; kiirklahvide seadistustedialoog) ja Tööriistaribade seadistamine... (tavapärane &kde; tööriistaribade seadistustedialoog).

Seadistused &kturtle; seadistamine...

  Avab &kturtle;'i seadistustedialoogi, kus saab muuta &logo; käskude keelt või määrata uue lõuendite algsuuruse.

### Abimenüü

Abi &kturtle; käsiraamat

  Avab käesoleva käsiraamatu.

&Shift;F1 Abi Mis see on?

  Pärast selle valimist muutub hiirekursor küsimärgikujuliseks. Sellega mõnel &kturtle;'i peaakna osal klõpsates näeb väikest kohtspikrit infoga antud osa kohta.

F2 Abi Abi: ...

  See on väga kasulik võimalus, näidates abi koodi selle koha kohta, kus parajasti asub kursor. Kui &eg; kasutasid koodis käsku `print`, saad selle abil teada, mida käsiraamat vastava käsu kohta ütleb. Vii kursor käsu `print` peale ja vajuta F2. Seejärel näed käsiraamatus käsust `print` rääkivat kohta.

  See on päris kasulik ja oluline programmeerimise õppimisel.

Abi Saada vearaport...

  Selle abil saab arendajatele teada anda &kturtle;'is esinevatest probleemidest. Kui arendajad neist teavad, saavad nad &kturtle;'i järgmisi versioone veelgi paremaks muuta.

Abi &kturtle; info

  Siin leiab infot &kturtle;'i kohta, näiteks selle autorid ja levitamise aluseks olev litsents.

Abi &kde; info

  Siin leiab infot &kde; kohta. Kui sa ei peaks veel teadma, mis &kde; on, siis ära seda küll vahele jäta.

## Tööriistariba

Siin saab kiiresti valida kõige sagedamini vajaminevaid toiminguid. Vaikimisi ongi siin just käsud, mida kõige enam vaja läheb, sealhulgas Käskude täitmine ja Täitmise peatamine.

Tööriistariba saab oma maitse järgi kohandada menüükäsuga Seadistused Muud seadistused Tööriistaribade seadistamine...

## Olekuriba

Olekuribal annab &kturtle; sulle tagasisidet oma oleku kohta. Vasakul on näha viimane toiming. Paremal näeb kursori hetkeasukohta (rea ja veeru number). Keskel näeb, millist keelt käskude puhul parajasti kasutatakse.